《送方汝则西上》
宋代·林希逸

才华少日早峥嵘，万里鹏抟始发程。丹桂籍中曾定价，金花帖上合书名。

同升每为翁称屈，此去深期子有成。便好轮忠酬圣问，胪传听取最初声。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。